[{"text_idx": "#000002", "text": "Mina ikka imestan. Ja\u0308tkuvalt. Juba aastaid. Kuidas mo\u0303ned ta\u0308iskasvanud inimesed \u2013 ja mul on pa\u0308riselt konkreetsed na\u0308od silme ees -, kes kodus saavad enda ja oma pere elude korraldamisega suurepa\u0308raselt hakkama, muutuvad to\u0308o\u0308koha uksest sisse astudes piltlikult o\u0308eldes abituteks lasteks."}, {"text_idx": "#000004", "text": "Eelmise sajandi 60ndate keskel tegi Martin Seligman (keda ta\u0308na tuntakse rohkem nn positiivse psu\u0308hholoogia vaimse isana) koos kaaslastega katseid koertega. Ning avastas poolkogemata na\u0308htuse, mida tuntakse o\u0303pitud abituse nime all. Ta viis koertega la\u0308bi kuulsa Pavlovi katsega sarnase eksperimendi, ko\u0303listades kellukest ja andes koerale samaaegselt no\u0303rga elektrilo\u0308o\u0308gi. Ja mo\u0303ne aja pa\u0308rast reageerisid koerad ainuu\u0308ksi kellukesele viisil, nagu oleks saanud elektrilo\u0308o\u0308gi. Siiani oli tulemus prognoositav."}, {"text_idx": "#000005", "text": "Siis aga pani Seligman koerad kasti, mille po\u0303rand oli jagatud pooleks madala seinaga. Ning u\u0308hel pool seina oli po\u0303rand elektrifitseeritud ehk sealt sai koer no\u0303rkasid elektrilo\u0308o\u0308ke. Ent teisel pool oli po\u0303rand nagu po\u0303rand ikka, ei mingeid elektri ega muid lo\u0308o\u0308ke. Seligman avastas aga u\u0308llatusega, et elektrifitseeritud poolele pandud koerad keeldusid teisele poole minemast ja talusid alistunult elektrilo\u0308o\u0308ke. Ehkki neil oli vo\u0303imalus neid va\u0308ltida. Nad olid eksperimendi esimese osa tulemusel otsekui \u201cjo\u0303udnud arusaamisele\u201d, et u\u0308ksko\u0303ik mida nad ka teevad, neil ei o\u0303nnestu elektrilo\u0308o\u0308ki a\u0308ra hoida. Nad alistusid. Nii tekkis mo\u0303iste \u201co\u0303pitud abitus\u201d."}, {"text_idx": "#000007", "text": "Muidugi avastati u\u0308sna kiiresti, et o\u0303pitud abitus pole omane na\u0308htus ainult loomadel, vaid ka inimestel. Sisuliselt ta\u0308hendab see olukorda, kus inimene on kas teadlikult vo\u0303i teadvustamatult jo\u0303udnud arusaamisele, et ta ei kontrolli tulemust, ta ei oma kontrolli tema elus juhtuvate asjade u\u0308le. Ning ta annab alla. \u201cEhh, las minna, mis nu\u0308u\u0308d mina \u2013 va\u0308ike mutrike \u2013 siin ikka teha saan...\u201d"}]